
OGRES  NOVADA  PAŠVALDĪBA

DAUDZDZĪVOKĻU DZĪVOJAMAI MĀJAI 
FUNKCIONĀLI NEPIECIEŠAMĀ ZEMES GABALA NOTEIKŠANAS UN PĀRSKATĪŠANAS KOMISIJA

	Dokumenta datums ir tā elektroniskās parakstīšanas datums
Nr. KO.5-3/13
	

	
	


Par funkcionāli nepieciešamā zemes gabala pārskatīšanu daudzdzīvokļu mājai Mālkalnes prospektā 7, Ogrē, Ogres novadā
Ogres novada pašvaldībā (turpmāk – Pašvaldība) saņemts daudzdzīvokļu dzīvojamās mājas Mālkalnes prospektā iela 7, Ogrē, Ogres novadā mājas vecākās Nellijas Reinānes iesniegums (reģistrēts Pašvaldībā 2023. gada 25. septembrī ar Nr. 2-4.2/2371) (turpmāk – Iesniegums 1) par funkcionāli nepieciešamā zemes gabala pārskatīšanu daudzdzīvokļu dzīvojamajai mājai, izņemot no tā pilsētas iedzīvotāju koplietošanas bērnu rotaļu laukumu un sabiedriskās tualetes teritoriju un noteikt jaunu funkcionāli nepieciešamo zemes gabalu. Iesniegums novirzīts izskatīšanai Pašvaldībā izveidotajai Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija).

Ogres novada administratīvajā teritorijā FNZG pārskatīšanu vai/un noteikšanu veic Pašvaldības Komisija atbilstoši Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu” (turpmāk – Saistošie noteikumi).
Izskatot Iesniegumu 1 Komisija konstatē:
Zemgales rajona tiesas Ogres pilsētas zemesgrāmatas nodalījumā Nr. 372 ierakstīts būvju nekustamais īpašums ar kadastra numuru 7401 502 0006, kas sastāv no piecu stāvu dzīvojamās ēkas, kas ir sadalīta dzīvokļu īpašumos 
Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs) Dzīvojamā māja atrodas uz privātpersonai piederošās zemes vienības ar kadastra apzīmējumu 7401 002 0020 ar platību 3,8325 ha (turpmāk – Zeme vienība). Īpašuma tiesības uz zemi nostiprinātas Ogres pilsētas zemesgrāmatas nodalījumā Nr. 57.

Atbilstoši Kadastra datiem uz Zemes vienības atrodas daudzdzīvokļu dzīvojamās mājas: Mālkalnes prospekts 5, Ogre, Ogres nov. (būves kadastra apzīmējums 7401 002 0020 006), Mālkalnes prospekts 7, Ogre, Ogres nov. (būves kadastra apzīmējums 7401 002 0020 012), Mālkalnes prospekts 9, Ogre, Ogres nov. (būves kadastra apzīmējums 7401 002 0020 003), Mālkalnes prospekts 11, Ogre, Ogres nov. (būves kadastra apzīmējums 7401 002 0020 019), Mālkalnes prospekts 13, Ogre, Ogres nov. (būves kadastra apzīmējums 7401 002 0020 010), Mālkalnes prospekts 15, Ogre, Ogres nov. (būves kadastra apzīmējums 7401 002 0020 005), Mālkalnes prospekts 17, Ogre, Ogres nov. (būves kadastra apzīmējums 7401 002 0020 018), Mālkalnes prospekts 19, Ogre, Ogres nov. (būves kadastra apzīmējums 7401 002 0020 014), Mālkalnes prospekts 21, Ogre, Ogres nov. (būves kadastra apzīmējums 7401 002 0020 016), Mālkalnes prospekts 23, Ogre, Ogres nov. (būves kadastra apzīmējums 7401 002 0020 008). 
Uz zemes vienības atrodas publiskās lietošanas objekti: autobusu pietura, Pašvaldības ielas Lapu iela konstruktīvās daļas, bērnu rotaļu laukums, kas ir publiskās lietošanas objekti.
Saskaņā ar Ogres pilsētas domes 2002. gada 21. februāra lēmuma Nr. 76 (protokols Nr. 4) “Par daudzdzīvokļu māju uzturēšanai piesaistīto zemes platību plāna zemes īpašumam Rīgas ielā Nr.16A apstiprināšanu” (turpmāk – Lēmums Nr. 76) grafisko pielikumu Zemes vienības platība sadalīta būvju īpašumos iekļauto daudzdzīvokļu dzīvojamo māju uzturēšanai nepieciešamajos zemes gabalos.(1.Attēls)

1. Attēls Ogres pilsētas domes 2002. gada 21. februāra lēmuma Nr. 76 (protokols Nr. 4) “Par daudzdzīvokļu māju uzturēšanai piesaistīto zemes platību plāna zemes īpašumam Rīgas ielā Nr.16A apstiprināšanu” grafiskais  pielikums.
Dzīvojamai mājai saskaņā ar Lēmums Nr. 76 mājai piesaistīt platība ir 0,4111 ha. Dzīvojamai mājai piesaistītajā zemes vienības daļā izbūvēts arī bērnu rotaļu laukums, kas ir publiskās lietošanas objekts.

Saskaņā ar likuma “Par valsts un pašvaldību dzīvojamo māju privatizāciju” (turpmāk – Māju Privatizācijas Likums) 28. panta ceturto daļu privatizējamai dzīvojamai mājai funkcionāli nepieciešamo zemes gabalu nosaka dzīvojamās mājas privatizācijas sagatavošanas procesā.

Māju Privatizācijas Likuma 85. panta otrajā daļā noteikts, ja ir saņemts kaut viens ierosinājums par dzīvojamai mājai funkcionāli nepieciešamā zemes gabala pārskatīšanu, pašvaldība vienlaikus izvērtē arī citu dzīvojamām mājām funkcionāli nepieciešamo zemes gabalu pārskatīšanas nepieciešamību attiecīgā kvartāla robežās.
Funkcionāli nepieciešamā zemes gabala pārskatīšanu Komisija veic saskaņā ar Māju privatizācijas likuma 85. panta trešo daļu un 86. panta piekto daļu ievērojot Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522).

Izvērtējot nepieciešamību pārskatīt FNZG Dzīvojamai mājai Komisija secināja, ka ir nepieciešams vērsties Domē ar lūgumu izvērtēt  un pieņemt lēmumu par zemes gabala daļas, uz kuras atrodas bērnu rotaļu laukums nepieciešamību sabiedrības funkciju nodrošināšanai. 
Pamatojoties uz Komisijas ierosinājumu Ogres novada pašvaldības dome 2024. gada 27. martā pieņēma lēmumu “Par zemes vienības ar kadastra apzīmējumu 7401 002 0020 Ogrē, Ogres nov., daļas nepieciešamību sabiedrības vajadzībām” (sēdes protokola izraksts Nr. 5, 12.)( turpmāk – Domes lēmums 1).

Komisija 2024. gada 21. jūnijā pieņēma lēmumu Nr. K.5-9.3/4 “Par funkcionāli nepieciešamo zemesgabalu pārskatīšanas uzsākšanu kvartāla robežās (zemes vienībā ar kadastra apzīmējumu 7401 002 0020) daudzdzīvokļu dzīvojamām mājām Mālkalnes prospektā 5, Mālkalnes prospektā 7, Mālkalnes prospektā 9, Mālkalnes prospektā 11, Mālkalnes prospektā 13, Mālkalnes prospektā 15, Mālkalnes prospektā 17, Mālkalnes prospektā 19, Mālkalnes prospektā 21, Mālkalnes prospektā 23, Ogrē, Ogres nov.” (turpmāk – Lēmums). 

Paziņojums par Komisijas pieņemto lēmumu 2024. gada 25. jūnijā publicēts oficiālajā Pašvaldības tīmekļvietnē www.ogresnovads.lv. Dzīvojamo māju kvartālā esošajām mājām un zemes īpašniekam par funkcionāli nepieciešamo zemes gabala pārskatīšanas uzsākšanu nosūtītas vēstules (laika posmā no 4.07.2024. līdz 22.07.2024) ar lūgumu divu mēnešu laikā sniegt viedokļus.
 Māju Privatizācijas Likuma 85. panta sestā daļa nosaka, ka dzīvokļu īpašnieki ir tiesīgi izteikt apsvērumus dzīvojamās mājas FNZG pārskatīšanas procesā. Iesaistītajām personām ir tiesības izteikt savu viedokli atbilstoši Saistošo noteikumu 14. punktam divu mēnešu laikā.
Pēc lēmuma apstrīdēšanas termiņa beigām un viedokļu iesniegšanas termiņa beigām Komisija uzsāka funkcionāli nepieciešamo zemes gabalu pārskatīšanas plāna projekta izstrādi.

 FNZG pārskatīšanas plāna projekta izstrādes procesā tika konstatēts, ka nepieciešams atkārtoti vērsties Domē un lūgt izvērtēt kvartāla robežās zemes esošo vienības daļu nepieciešamību sabiedrības vajadzībām uz kurām atrodas Lapu ielas konstruktīvās daļas un sabiedriskā transporta pietura Mālkalnes prospektā.

2025. gada 17. decembrī Dome pieņēma lēmumu (sēdes protokola izraksts Nr. 14,. 14.) “Par zemes vienības ar kadastra apzīmējumu 7401 002 0020 Ogrē, Ogres nov., daļu nepieciešamību sabiedrības vajadzībām” (turpmāk – Domes lēmums 2).
Atbilstoši Domes lēmumam 1 un Domes lēmumam  2 tika atzīts, ka Zemes vienības daļas zem bērnu rotaļu laukuma, zem Lapu ielas konstruktīvajām daļām (ietves un stāvlaukumiem)  un zem autobusu pieturas ir nepieciešamas pašvaldības funkciju veikšanai un atsavināmas sabiedrības vajadzībām.
FNZG pārskatīšanas procesa laikā Pašvaldībā saņemts Dzīvojamās mājas pilnvarotās pārstāve Ilutas Gailes 2025. gada 7. martā iesniedza iesniegums (reģistrācijas Nr. 2-4.2/759) par FNZ atsavināšanas tiesības izmantošanas procesa uzsākšanu (turpmāk – Iesniegums 2). Pašvaldībā iesniegts  dzīvokļu īpašnieku 2024. gada 12. decembra kopsapulces protokols Nr.05/12/2024.
Privatizācijas likuma 28. panta 2. daļā, noteikts, ka privatizējamai dzīvojamai mājai nosakot funkcionāli nepieciešamo zemes gabalu, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi:

1) esošo apbūvi;

2) apbūves parametrus;

3) pagalmu plānošanas noteikumus;

4) to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.;

5) to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.

Saskaņā ar Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522) 2. punktu funkcionāli nepieciešamo zemesgabalu nosaka konkrētai dzīvojamai mājai noteikumos noteiktajā kārtībā, ņemot vērā Māju Privatizācijas likuma 28. panta otrajā daļā minētos kritērijus (esošo apbūvi, apbūves parametrus, pagalmu plānošanas noteikumus un to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c., lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim).

Saskaņā ar MK Nr. 522 3. punktā noteikto FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt, MK Nr. 552 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.

MK Nr. 522 9. punktā noteikts, ja iekšpagalms projektēts un būvēts kā dzīvojamā kvartāla vai dzīvojamo māju grupas pagalms, to var sadalīt un iekļaut pagalmā esošo dzīvojamo māju funkcionāli nepieciešamajos zemes gabalos proporcionāli to apbūves parametriem Saskaņā ar 

MK Nr. 522 10.punktu privatizējamās dzīvojamās mājas ārējo pagalmu (dzīvojamai mājai piegulošā teritorija ar dažādiem labiekārtojuma un apstādījumu elementiem, kas tieši robežojas ar ielu vai ceļu) iekļauj tai funkcionāli nepieciešamajā zemes gabalā, ja atbilstoši normatīvajiem aktiem par vispārīgo teritorijas plānošanu, izmantošanu un apbūvi tas nav uzskatāms par publisko ārtelpu. 

MK Nr. 552 12. punktā noteikts, ka, nosakot funkcionāli nepieciešamo zemes gabalu, no tā nodrošina piekļuvi ielai, ceļam vai piebrauktuvei. Attiecīgo ielu, ceļu vai piebrauktuvi drīkst iekļaut funkcionāli nepieciešamajā zemes gabalā, ja tie atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāmi par publisko ārtelpu.

MK Nr. 522 13. punktā noteikts, ja iela, ceļš vai piebrauktuve ietilpst sarkanajās līnijās vai detālplānojumā ir noteikta kā jauna iela, ceļš vai piebrauktuve ar sarkanajām līnijām, attiecīgā iela, ceļš vai piebrauktuve nevar tikt ietverta funkcionāli nepieciešamajā zemes gabalā, izņemot, ja tā piesaistīta attiecīgai dzīvojamai mājai kā tās uzturēšanai, apsaimniekošanai un funkcionēšanai nepieciešamais infrastruktūras, labiekārtojuma vai komunikāciju elements.

Atbilstoši MK Nr. 522 16. punktam, ja, nosakot dzīvojamai mājai funkcionāli nepieciešamo zemes gabalu, saskaņā ar šo noteikumu 14. un 15. punktu nav iespējams izdalīt zemes īpašniekam atsevišķu zemes gabala daļu, tad, ņemot vērā attiecīgā zemes gabala apbūves īpatnības, to sadala kvartāla robežās starp piegulošiem funkcionāli nepieciešamajiem zemes gabaliem proporcionāli to apbūves parametriem.

Saskaņā ar MK Nr. 522 17. punktu, ja atlikušo zemes gabala daļu nevar izdalīt zemes īpašniekam, iekļaut funkcionāli nepieciešamajā zemes gabalā, kā arī to nav iespējams izmantot atbilstoši attiecīgās pašvaldības teritorijas plānojumā noteiktajiem teritorijas izmantošanas un apbūves nosacījumiem, pašvaldība var lemt par attiecīgās zemes turpmākās izmantošanas iespējām atbilstoši normatīvajos aktos noteiktajai kārtībai par pašvaldības teritorijas plānošanu, pirms tam noskaidrojot zemes īpašnieka viedokli.
Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (SN16/2012) 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto, Zemes vienība atrodas Ogres pilsētas teritorijā, kurai noteikta funkcionālā zona “Daudzdzīvokļu namu apbūves teritorija (DzD)”.

Nosakot/pārskatot FNZG jāievēro SN16/2012 Teritorijas izmantošanas un apbūves noteikumos (turpmāk – TIAN) noteiktās prasības par apbūves blīvuma un brīvās zaļās teritorijas rādītāju ievērošanu funkcionālajā zonā.
Dzīvojamā māja atrodas vēsturiskajā daudzdzīvokļu namu mikrorajonā, kurā apbūve veikta atbilstoši tā laika normatīvajiem aktiem kā kompleksa apbūves teritorija ar vienotu inženierapgādes tīklu sistēmu un vienotu iekšējo ceļu tīklu viena kvartāla robežās.

FNZG apbūves intensitātes rādītājs mājām, kas atrodas uz Zemes vienības, pārsniedz 100%. FNZG pārskatīšanas ietvaros palielināt piesaistītās platības nav iespējams.
Piekļuve ar transportu dzīvojamām ēkām bija paredzēta galvenokārt operatīvo dienestu transportlīdzekļiem. Atbilstoši tā laika sociāli ekonomiskajai situācijai netika paredzēta privātā autotransporta stāvlaukumu izbūve iekšpagalmos. Ēku izvietojums kvartāla robežas neļauj veikt publiskās satiksmes infrastruktūras izbūvi atbilstoši šī brīža normatīvo aktu prasībām, veidojot brauktuves ar atbilstošu platumu, veloceliņus un nodrošinot ietves gājējiem. 

Iekšpagalmu ceļus izmantoto kvartāla robežās esošo māju iedzīvotāji, un saskaņā ar SN16/2012 7. pielikumu tie nav izdalīti kā publiskās lietošanas infrastruktūras objekti.

Ņemot vērā SN16/2012 220.13. apakšpunkta D) punktā noteikto, ka aizliegts nožogot zemes vienības vai to daļas daudzdzīvokļu namu kvartālos, izņemot bērnu rotaļu laukumus, atkritumu novietņu vai auto novietņu teritorijas, Noteikumu Nr. 240 127. punktā noteikto, ka nepieciešams nodrošināt brīvu operatīvo dienestu transporta piekļuvi, kā arī netraucētu inženierapgādes tīklu un objektu apkalpi un MK Noteikumu Nr. 240 128. punktā noteikto, ka Pašvaldība var noteikt papildu prasības pagalmu izmantošanai un labiekārtojumam.

Komisija secina, ka, iekšpagalma ceļi iekļaujami Māju FNZG, paredzot to kā servitūta piekļuvi arī pārējām mājām Kvartāla robežās.
Komisija FNZG pārskatīšanas procesā iesaistīto māju pārstāvjus uzaicināja (29.05.2026. reģ. KO.5-2/22) uz kopējo sapulci 2026 gada 15. jūnijā viedokļu saskaņošanai.

Izvērtējot sapulcē sniegtos priekšlikumus un rakstiski saņemtos iesniegumus Komisija veica FNZG plāna korekcijas un 2026. gada 16. jūlijā (reģ. Nr. KO.5-2/25) nosūtīja Daudzdzīvokļu māju pilnvarotajiem pārstāvjiem atkārtotai izvērtēšanai.

Atbilstoši FNZG pārskatīšanas plāna projektam Daudzdzīvokļu dzīvojamajai mājai Mālkalnes prospektā 7, Ogrē , Ogres novadā no apsaimniekošanā nodotās platības tiek izņemta platība, uz kuras atrodas publiskās infrastruktūras objekts (bērnu rotaļu laukums) un platība uz kuras atrodas Pašvaldības ielas Lapu iela konstruktīvās daļas (gājēju ietve) (skat. 2.Attēls).

2. Attēls Daudzdzīvokļu dzīvojamās mājas  Mālkalnes prospektā 7, Ogrē, Ogres novadā pārskatītā plāna projekts
 Veicot grafiskos aprēķinus FNZG aprēķināta platība 0,2637 ha.
Atbilstoši Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi” (turpmāk – MK 240) 116. punktam Dzīvojamai mājai noteiktajam FNZG ar platību 0.2637 ha aprēķināta apbūves intensitāte – 147%.
Brīvās zaļās teritorijas rādītājs - 46%.
Pamatojoties uz likuma “Par valsts un pašvaldību dzīvojamo māju privatizāciju” 28. panta otro un trešo daļu, Paziņošanas likuma 11. panta trešo daļu, likuma “Piespiedu dalītā īpašuma privatizētajās daudzdzīvokļu mājās izbeigšanas likums” 5. panta ceturto, piekto daļu, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 2., 3., 9., 10., 12.,13, 16., 17., 19., 21., 22. punktu, Administratīvā procesa likuma 70. pantu, Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu”,

Komisija nolemj:

1. Noteikt, daudzdzīvokļu dzīvojamai mājai ar kadastra apzīmējumu 74010020020012, Mālkalnes prospektā 7, Ogrē, Ogres novadā funkcionāli nepieciešamo zemesgabalu ar pārskatīto platību 0,2637 ha (Veicot kadastrālo uzmērīšanu zemes vienības platība var tikt precizēta).
2. Virzīt lēmumu par funkcionāli nepieciešamo zemesgabalu daudzdzīvokļu dzīvojamai mājai ar kadastra apzīmējumu 74010020020012, Mālkalnes prospektā 7, Ogrē, Ogres novadā, apstiprināšanai Ogres novada pašvaldības domes sēdē.
3. Publicēt lēmumu Ogres novada pašvaldības oficiālajā tīmekļvietnē www.ogresnovads.lv.

